***MARGELIS***

TRAVEL SERVICES & COACH OPERATOR

ΣΑΤΩΒΡΙΑΝΔΟΥ 3 – ΠΑΤΡΑ, 262 23

ΤΗΛ: 2610222350 & 2610278259

e-mail: [info@margelis.eu](mailto:info@margelis.eu) [www.margelis.eu](http://www.margelis.eu)

**ΠΥΛΟΣ – Κρουαζιέρα ΝΑΒΑΡΙΝΟΥ – ΚΥΠΑΡΙΣΣΙΑ**

**ΚΥΡΙΑΚΗ 10/08/25**

**ΠΡΟΓΡΑΜΜΑ ΗΜΕΡΗΣΙΑΣ ΕΚΔΡΟΜΗΣ**

Συγκέντρωση των εκδρομέων στην πλατεία Τριών Συμμάχων (στην Όθωνος Αμαλίας) και στις 07:30 αναχωρούμε για τη Πύλο. Είναι μια γραφική πολιτεία σκαρφαλωμένη σε δύο λόφους στην ακτή ενός από τους ωραιότερους όρμους της Ελλάδας, του όρμου Ναβαρίνου. Χτίστηκε πάνω σε σχέδια Γάλλων αξιωματικών με πολλά παραδοσιακά κτήρια. Ελεύθερος χρόνος για περιήγηση και στη συνέχεια θα αναχωρήσουμε για το λιμανάκι της Γιάλοβας, όπου θα έχουμε τη δυνατότητα να κάνουμε μια εκπληκτική κρουαζιέρα και στον κόλπο του Ναβαρίνου. Τα απέναντι μικρά νησάκια γεμάτα κρυμμένες παραλίες και γαλαζοπράσινα νερά αλλά και ιστορικά μνημεία που λίγοι γνωρίζουν, υπόσχονται ένα εκπληκτικό ταξίδι στον χρόνο. Όσοι επιθυμούν προαιρετικά θα επιβιβασθούμε στο καραβάκι που θα μας κάνει την κρουαζιέρα στον κόλπο του Ναβαρίνου. Μια κρουαζιέρα 3 ωρών, ταξίδι στον χρόνο. Η ομορφιά των νερών και των παραλιών θα μας αφήσει έκπληκτους και σίγουρα με τις καλύτερες εντυπώσεις. Κατά την διάρκεια της κρουαζιέρας θα έχουμε την δυνατότητα να βουτήξουμε στα νερά γύρω από το νησί της Σφακτηρίας αλλά και να επισκεφθούμε το Ρώσικο μνημείο στη Σφακτηρία και τα δύο Αγγλικά μνημεία στο νησί Χελωνάκι. Εκτός από την απαράμιλλη ομορφιά των σημείων θα γνωρίσουμε και την ιστορική κληρονομιά που μας άφησε η Ναυμαχία του Ναβαρίνου. Μετά το πέρας της κρουαζιέρας θα έχουμε ελεύθερο χρόνο για μπάνιο και γεύμα στη παραλία της Γιάλοβα. Στη συνέχεια θα επισκεφθούμε την Κυπαρισσία. Ελεύθερος χρόνος στη Κάτω Πόλη, στον σύγχρονο οικισμό που συγκεντρώνει τη μεγαλύτερη κίνηση. Ελεύθερος χρόνος για περιήγηση ή για ακόμα ένα μπάνιο στη θάλασσας πριν αναχωρήσουμε το απόγευμα για την πόλη μας.

**ΤΙΜΗ ΣΥΜΜΕΤΟΧΗΣ ΚΑΤΑ ΑΤΟΜΟ:**

|  |  |  |
| --- | --- | --- |
| **ΕΝΗΛΙΚΕΣ** | **ΦΟΙΤΗΤΕΣ** | **ΠΑΙΔΙΑ** |
| **25 €** | **20 €** | **15 €** |

**ΠΕΡΙΛΑΜΒΑΝΟΝΤΑΙ:**

* Η μεταφορά με το πούλμαν
* Αρχηγός εκδρομής

**ΣΗΜΕΙΩΣΕΙΣ:**

* **Προκαταβολή για κράτηση θέσης 15 €. Εξόφληση έως 2 ημέρες πριν την αναχώρηση**
* **Τιμή κρουαζιέρας στο κόλπο του Ναβαρίνου: 20 €. Οι δηλώσεις συμμετοχής για την κρουαζιέρα θα πρέπει να γίνουν έως τις 05/08**

**ΕΝΔΙΑΦΕΡΟΥΝ ΤΟΥΣ ΕΚΔΡΟΜΕΙΣ**

* Οι θέσεις δηλώνονται με σειρά προτεραιότητας και δεν αλλάζουν
* Ο αρχηγός έχει το δικαίωμα να αλλάξει τις ώρες ή τη σειρά των επισκέψεων για τη καλύτερη εξυπηρέτηση των εκδρομέων
* Η εταιρία MARGELIS ουδεμία ευθύνη φέρει σε περίπτωση απώλειας, κλοπής, φθοράς αποσκευών και προσωπικών αντικειμένων κι οποιασδήποτε συνέπειας από εγκληματική ή αξιόποινη πράξη
* Σε περίπτωση ακύρωσης της κράτησης σας επιβαρύνεσθε με τα παρακάτω ποσά επί της αξίας της εκδρομής. Σε διάστημα από 21 – 11 ημέρες πριν την έναρξη της εκδρομής παρακρατείται η προκαταβολή, σε διάστημα από 10 – 3 ημέρες το 50% της αξίας της εκδρομής και από 2 ημέρες έως την αναχώρηση ο πελάτης χρεώνεται με ακυρωτικά που αντιστοιχούν στο 100% της αξίας της εκδρομής.
* Σε περίπτωση που χρειασθεί να παραταθεί η εκδρομή λόγω καθυστερήσεων ή ακυρώσεων προγραμματισμένων δρομολογίων, δυσμενών καιρικών συνθηκών, απεργιών, πραξικοπημάτων, πυρκαγιών, σεισμών, πλημμύρων, οποιοδήποτε άλλων αναγκών ή κατάσταση ανωτέρας βίας, τα επιπλέον έξοδα διαμονής και μεταφοράς επιβαρύνουν τους εκδρομείς.